หน่วยความมั่นคงยะลา วางกำลัง ตรวจความพร้อม ก่อนจัดกิจกรรม “Bike อุ่นไอรัก”จ.ยะลา บ่ายนี้
หน่วยความมั่นคงยะลา วางกำลัง ตรวจความพร้อม ก่อนจัดกิจกรรม “Bike อุ่นไอรัก” จังหวัดยะลา บ่ายนี้ 
กำลังเจ้าหน้าที่ตำรวจชุดเก็บกู้วัตถุระเบิด สำนักงานตำรวจภูธรจังหวัดยะลา เจ้าหน้าที่ตำรวจ สถานีตำรวจภูธรจังหวัดยะลา นำกำลังเข้าตรวจสอบความเรียบร้อยของสถานที่จัดงานกิจกรรมจักรยานเฉลิมพระเกียรติ “Bike อุ่นไอรัก”จังหวัดยะลา ที่บริเวณจุดปล่อยตัว หน้าจวนผู้ว่าราชการจังหวัดยะลา และสนามโรงพิธีช้างเผือก ซึ่งเป็นจุดสิ้นสุดการจัดกิจกรรม สถานที่จัดนิทรรศการเฉลิมพระเกียรติ และแปรอักษร สถานที่จัดกิจกรรมปล่อยปลา สวนขวัญเมืองยะลา ซึ่งมีเจ้าหน้าที่ทหาร จากหน่วยเฉพาะกิจยะลา สนับสนุนการดูแลรักษาความปลอดภัยสถานที่ร่วมด้วย รวมทั้เส้นทางปั่นจักรยาน เพื่อให้มีความปลอดภัยอย่างสูงสุด สร้างความเชื่อมั่นให้แก่ประชาชน ชาวยะลา 
นอกจากนี้ เจ้าหน้าที่หน่วยความมั่นคงจังหวัดยะลา ได้จัดกำลังตำรวจ ทหาร อส.รวมทั้งกำลังภาคประชาชน คอยดูแลรักษาความปลอดภัยตลอดเส้นทางการปั่นจักรยาน ระยะทาง 29 กิโลเมตร สถานที่จัดกิจกรรม รวมทั้งพื้นที่รอบนอก ซึ่งจะมีการตั้งจุดตรวจ การลาดตระเวนและจัดตั้งชุดเฝ้าตรวจปฎิบัติตามแผนรักษาความปลอดภัยเมืองยะลา ซึ่งคาดว่าในช่วงเวลา 15.00 น.จะมีผู้เข้าร่วมกิจกรรม “Bike อุ่นไอรัก”เกือบหนึ่งหมื่นคน